als_Latn dik_Latn sag_Latn
Kryetari i Komunës së Podujevës z. Agim Veliu i priti në zyrën e tij anëtarët e SHKA “Josip Rela” për ti përgëzuar dhe falënderuar për sukseset që i kanë arritur duke zënë vendin e parë në Festivalin e Tropojës dhe duke e marrë po ashtu edhe Çmimin special të jurisë profesionale, po ashtu edhe për marrjen e Çmimit të Publikut dhe Çmimin për orkestrën më të mirë në Festivalin e Kaçanikut. Kryetari Veliu i inkurajoi ata për përkrahje institucionale, duke kërkuar edhe forma të tjera për tu siguruar atyre kushte për të ushtruar profesionalizmin e tyre si artistë të mirëfilltë e me traditë që janë, pasi Komuna ka probleme financiare, duke e ditur se buxheti i saj është i pamjaftueshëm për të plotësuar të gjitha nevojat që kërkohen këtu.
Artistët llapjan shprehën gatishmërinë e tyre për të dhënë maksimumin që kjo shoqëri e cila përfaqëson komunën e Podujevës të prezantohet sa më mirë kudo ku ajo shkon për të dhënë program artistik.
als_Latn als_Latn